Gebruik jou tinfoelie en maak ’n dubbellaagbakkie deur dit met jou hande te vou tot dit die vorm het wat jy nodig het of vou dit om ’n ander pot of bak om die vorm te kry.
Gebruik die bol om alle vuil stukkies af te skrop. Jy kan ook voor die tinfoelie ’n halwe ui gebruik en oor jou rooster vryf.
Vryf ’n bietjie olyfolie, sout en peper oor jou aartappel en vou jou tinfoelie oor die aartappel tot dit heeltemal bedek is.
Plaas die aartappels tussen die kole. Die aartappel is gaar wanneer ’n vurk maklik daarin gedruk kan word.